stanford-oval/wikipedia huggingface dataset:
Jalkapallon naisten maailmanmestaruuskilpailut 2011
Karsinnat

FIFA suunnitteli kisojen laajentamista 24 joukkueeseen, mutta päätyi lopulta edellisten kisojen tapaan 16 joukkueeseen.
Maailmanmestaruuskilpailujen karsinnat alkoivat heinäkuussa 2009. Saksa pääsee järjestävänä maana kisoihin automaattisesti. Euroopan (UEFA) joukkueet pelasivat erilliset karsinnat pääsystä kisoihin. Etelä-Amerikan (CONMEBOL), Aasian (AFC), Pohjois- ja Keski-Amerikan (CONCACAF), Afrikan (CAF) ja Oseanian (OFC) osallistujat karsittiin maanosiensa mestaruusturnauksissa.
Euroopan karsinnoissa joukkueet jaettiin kahdeksaan lohkoon. Lohkojen voittajat kohtasivat kaksiosaisissa jatkokarsintaotteluissa, joiden voittajat pääsevät kisoihin. Nämä neljä maata olivat Ranska, Englanti, Norja ja Ruotsi. Hävinneet neljä joukkuetta pelasivat lisäkarsinnat, jonka voittaja Italia pelasi lopputurnauspaikasta Pohjois- ja Keski-Amerikan mestaruusturnauksessa kolmanneksi sijoittuneen Yhdysvaltojen kanssa. Yhdysvallat meni lopputurnaukseen voittamalla Italian yhteismaalein 2–0. Näin ollen kisoissa on Euroopalla viisi paikkaa ja Pohjois-ja Keski-Amerikalla kolme paikkaa.
Tuomarit

FIFA valitsi kisoihin 16 erotuomaria ja 32 avustavaa erotuomaria:
| Maanosaliitto | Erotuomarit |
| --- | --- |
AFC:   Cha Sung Mi    Etsuko Fukano    Jacqui Melksham
CAF:  Therese Neguel
CONCACAF:  Quetzalli Alvarado    Carol Anne Chenard    Kari Seitz
CONMEBOL:  Estela Álvarez    Silvia Reyes
OFC:  Finau Vulivuli
UEFA:  Dagmar Damková    Gyöngyi Gaál    Kirsi Heikkinen    Jenny Palmqvist    Christina W. Pedersen    Bibiana Steinhaus
Ottelut > Alkulohkot > Lohko A

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Saksa | 3 | 3 | 0 | 0 | 7 | 3 | +4 | 9 |
|  Ranska | 3 | 2 | 0 | 1 | 7 | 4 | +3 | 6 |
|  Nigeria | 3 | 1 | 0 | 2 | 1 | 2 | –1 | 3 |
|  Kanada | 3 | 0 | 0 | 3 | 1 | 7 | –6 | 0 |
Ottelut > Alkulohkot > Lohko B

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Englanti | 3 | 2 | 1 | 0 | 5 | 2 | +3 | 7 |
|  Japani | 3 | 2 | 0 | 1 | 6 | 3 | +3 | 6 |
|  Meksiko | 3 | 0 | 2 | 1 | 3 | 7 | -4 | 2 |
|  Uusi-Seelanti | 3 | 0 | 1 | 2 | 4 | 6 | -2 | 1 |
Ottelut > Alkulohkot > Lohko C

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Ruotsi | 3 | 3 | 0 | 0 | 4 | 1 | +3 | 9 |
|  Yhdysvallat | 3 | 2 | 0 | 1 | 6 | 2 | +4 | 6 |
|  Pohjois-Korea | 3 | 0 | 1 | 2 | 0 | 3 | –3 | 1 |
|  Kolumbia | 3 | 0 | 1 | 2 | 0 | 4 | –4 | 1 |
Ottelut > Alkulohkot > Lohko D

Australian ja Päiväntasaajan Guinean välisessä ottelussa Päiväntasaajan Guinean Bruna otti pallon käsiinsä omalla rangaistusalueellaan, mutta ottelun tuomari Gyoengyi Gaal ei tuominnut tilanteesta vapaapotkua. FIFA pahoitteli tilannetta ottelun jälkeen.
| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Brasilia | 3 | 3 | 0 | 0 | 7 | 0 | +7 | 9 |
|  Australia | 3 | 2 | 0 | 1 | 5 | 4 | +1 | 6 |
|  Norja | 3 | 1 | 0 | 2 | 2 | 5 | -3 | 3 |
|  Päiväntasaajan Guinea | 3 | 0 | 0 | 3 | 2 | 7 | -5 | 0 |
Palkinnot

Lopputurnauksen parhaan pelaajan palkinnon, Kultaisen pallon, voitti Japanin Homare Sawa. Toiseksi ja kolmanneksi sijoittuivat yhdysvaltalaiset Abby Wambach ja Hope Solo.
Parhaan maalintekijän palkinnon sai myös Homare Sawa. Toiseksi sijoittui Abby Wambach ja kolmanneksi Brasilian Marta. Parhaaksi maalivahdiksi valittiin Yhdysvaltojen Hope Solo. Parhaaksi nuoreksi pelaajaksi nimettiin australialainen Caitlin Foord. Fair play -joukkueena palkittiin Japani.
Turnauksen tähdistöjoukkueeseen valittiin seuraavat pelaajat:
| Maalivahdit | Puolustajat | Keskikenttäpelaajat | Hyökkääjät |
| --- | --- | --- | --- |
|   Ayumi Kaihori   Hope Solo |   Elise Kellond-Knight   Érika   Alex Scott   Sonia Bompastor   Laura Georges   Saskia Bartusiak  |   Jill Scott   Genoveva Añonma   Louisa Necib   Aya Miyama   Shinobu Ōno   Homare Sawa   Kerstin Garefrekes   Caroline Seger   Shannon Boxx   Lauren Cheney |   Marta   Lotta Schelin   Abby Wambach |
Parhaat maalintekijät

Homare Sawa
Marta
Abby Wambach
Lisa Dahlkvist
| 0 | 1 | 2 |
| --- | --- | --- |
|   Kyah Simon   Cristiane   Rosana   Jill Scott   Genoveva Añonma   Marie-Laure Delie  |   Gaëtane Thiney   Élodie Thomis   Kerstin Garefrekes   Inka Grings   Célia Okoyino da Mbabi   Nahomi Kawasumi  |   Aya Miyama   Lotta Schelin   Lauren Cheney   Alex Morgan  |
| 0 | 1 | 2 |
| --- | --- | --- |
|   Lisa De Vanna   Leena Khamis   Ellyse Perry   Emily van Egmond   Érika   Christine Sinclair   Jessica Clarke   Ellen White   Fara Williams   Rachel Yankey   Camille Abily   Sonia Bompastor   Élise Bussaglia  |   Laura Georges   Simone Laudehr   Karina Maruyama   Yūki Nagasato   Shinobu Ōno   Maribel Domínguez   Stephany Mayor   Mónica Ocampo   Sarah Gregorius   Amber Hearn   Rebecca Smith   Hannah Wilkinson   Perpetua Nkwocha  |   Emilie Haavi   Elise Thorsnes   Nilla Fischer   Marie Hammarström   Jessica Landström   Josefine Öqvist   Therese Sjögran   Rachel Buehler   Carli Lloyd   Heather O'Reilly   Megan Rapinoe  |
Aiheesta muualla

Wikimedia Commonsissa on kuvia tai muita tiedostoja aiheesta .
FIFA:n kisasivu
Sinisellä merkitty lopputurnaukseen päässeet joukkueet, punaisella karsiutuneet joukkueet, oranssilla merkityt valtiot eivät osallistuneet ja harmaalla merkityt eivät ole FIFAn jäseniä.
Slovakian parlamenttivaalit 2023

Slovakian parlamenttivaalit 2023 järjestettiin lauantaina 30. syyskuuta 2023. Niissä valittiin maan kansallisen neuvoston 150 edustajaa seuraavaksi nelivuotiskaudeksi. Vaalit olivat ennenaikaiset ja alun perin vaalit oli tarkoitus järjestää helmikuussa 2024.
Tausta ja kampanjointi

Slovakian pitkäaikainen pääministeri Robert Fico erosi tehtävästään vuonna 2018 toimittaja Ján Kuciakin murhaa seuranneiden laajojen mielenosoitusten jälkeen. Hänen ja Peter Pellegrinin johtama Smer-puolue hävisi vuoden 2020 parlamenttivaalit Igor Matovičin Tavalliset ihmiset -puolueelle.
Matovič ja hänen seuraajansa Eduard Heger joutuivat kumpikin eroamaan pääministerin paikalta kesken vaalikauden. Maaliskuussa 2023 presidentti Zuzana Čaputová nimesi maahan parlamentin ulkopuolisen asiantuntijahallituksen. Tätä ennen kansallinen neuvosto oli sopinut ennenaikaisten parlamenttivaalien järjestämisestä 30. syyskuuta 2023. Normaalin järjestyksen mukaan seuraavat vaalit olisi järjestetty vasta vuoden 2024 alkupuolella.
Fico on kampanjoinut aiempaa uraansa venäläismyönteisemmällä ja Nato-vastaisemmalla linjalla. Hän on luvannut lopettaa Ukrainan aseellisen tukemisen sen sodassa Venäjää vastaan.
Äänestäminen ja ehdokasasettelu

Äänioikeus on kaikilla täysivaltaisilla ja viimeistään vaalipäivänä 18 vuotta täyttäneillä Slovakian kansalaisilla.
Äänestyspaikat ovat auki kello 7–22. Äänestyskopissa henkilö valitsee ensin sen puolueen lipukkeen, jota hän aikoo äänestää, ja valitsee sitten listalta enintään neljä itselleen mieleisintä ehdokasta.
Ehdokkaaksi saavat asettua sellaiset henkilöt, jotka täyttävät seuraavat ehdot:
äänioikeutettu
vähintään 21-vuotias
Slovakian kansalainen
asuu pysyvästi Slovakiassa
ei ole erikseen menettänyt vaalikelpoisuuttaan esim. rikostuomion tai lääketieteellisen syyn nojalla
Tavalliset ihmiset -puolue muodosti kesällä 2023 vaaliliiton pienempien puolueiden, Kristillisen liiton (Kresťanská únia; KÚ) ja Ihmisten vuoksi -ryhmän (Za ľudí), kanssa. Yhtenäisellä vaaliliitolla on 150 ehdokasta. Vaaliliitto tunnetaan nimellä "Tavalliset ihmiset ja ystävät" (slovakiksi OĽANO a priatelia).
Tulokset ja jälkipyykki

Ovensuukyselyiden mukaan Edistyksellinen Slovakia -puolue olisi voittanut. Aamun tunteina, kun 98 prosenttia äänistä oli laskettu, uutisoitiin että alustavan laskennan mukaan Smer-SD oli saamassa sittenkin enemmän eli noin 23 prosenttia äänistä.
Yli 5 % äänikynnyksen ylittivät seuraavat puolueet:
| Puolue | Ääniä | Osuus (%) | Paikkamäärä |
| --- | --- | --- | --- |
| Smer-SD | 681 017 | 22,94 | 42 |
| Progresívne Slovensko | 533 136 | 17,96 | 32 |
| HLAS–SD | 436 415 | 14,70 | 27 |
| Tavalliset ihmiset | 264 137 | 8,89 | 16 |
| KDH | 202 515 | 6,82 | 12 |
| SaS | 187 645 | 6,32 | 11 |
| Slovakian kansallispuolue | 166 995 | 5,62 | 10 |
Lähteet:
HLAS–SD:n uskotaan olevan määräävässä asemassa tulevissa hallitusneuvotteluissa. Puolue on alkujaan irtautunut Smer–SD:stä, minkä vuoksi nämä kaksi ovat potentiaaliset hallituskumppanit.
Äänestysaktiivisuus oli 68,51 %.
Tulokset ja jälkipyykki > Ääniharavat

| Sija | Äänet | Ehdokas | Puolue |  |  |
| --- | --- | --- | --- | --- | --- |
| 1. | 531 528 | Robert Fico | SMER-SD |  |  |
| 2. | 337 976 | Peter Pellegrini | HLAS–SD |  |  |
| 3. | 303 423 | Michal Šimečka | PS |  |  |
| 4. | 263 045 | Robert Kaliňák | SMER-SD |  |  |
| 5. | 220 478 | Ľuboš Blaha | SMER-SD |  |  |
| 6. | 181 636 | Juraj Blanár | SMER-SD |  |  |
| 7. | 178 614 | Igor Matovič | OĽANO |  |  |
| 8. | 168 453 | Denisa Saková | HLAS–SD |  |  |
| 9. | 145 018 | Erik Kaliňák | SMER-SD |  |  |
| 10. | 141 234 | Richard Raši | SMER-SD |  |  |
Lähteet: SME
Sorraianponi

Sorraianponi niityllä.
Sorraianponi on kotoisin Portugalista, Sor- ja Raia-jokien seudulta. Sorraian arvellaan olevan hyvin vanha rotu, joka on saattanut elää jo ennen jääkautta. Tämän puolesta puhuisivat La Piletasta Espanjasta löydetyt luolamaalaukset, joissa esiintyy kovasti sorraiaa muistuttava hevonen. Sorraianponi polveutunee tarpaanista, ja perimästä löytyy merkkejä myös przewalskinhevosesta. Poni eli pitkään villinä, joskus paikalliset vangitsivat tarvitessaan yksilöitä työkäyttöön. Sorraianponi on erittäin merkittävä hevosmaailmassa, sillä se on vaikuttanut sekä andalusianhevosten että lusitanojen kehitykseen.
Sorraianponi on sitkeänä ja ketteränä toiminut menestyksekkäästi karjanajossa, vaikka tämä työ onkin nykyään vähentynyt. Varmajalkaista rotua on kautta aikojen arvostettu sekä ratsuna että taakkojen kantajana.
Poni on perimästään johtuen hyvin alkukantaisen ja ”karkean” näköinen. Se muistuttaa rakenteeltaan niin paljon hevosta, että sitä voidaan pitää myös pienikokoisena hevosena. Jotkut itse asiassa pitävät poni-nimitystä virheellisenä. Tunnusomaisia piirteitä ovat kyömy profiili ja korkea säkä. Väriltään ponit ovat yleensä hiirakkoja tai hallakkoja. Siimat ovat yleisiä. Säkäkorkeus on noin 122–132 cm.
Nykyään sorraianponeja on jäljellä niin vähän, että rotua uhkaa sukupuuttoon kuoleminen. Useimmat elävät vapaina villilaumoissaan kotiseudullaan, mutta muutamia on levinnyt kasvattajille myös Ranskaan, Saksaan ja Sveitsiin. Rodun pelastus saattaa olla se, että Yhdysvaltojen mustangilaumoista on löytynyt kovasti sorraianponia muistuttavia hevosia. Sitä kautta rodun kehitys ehkä nousee uuteen kukoistukseen.
Aiheesta muualla

Kuvia tai muita tiedostoja aiheesta Sorraianponi Wikimedia Commonsissa
Kaksoisjäsennys

Kaksoisjäsennys on kielitieteellinen käsite, joka tarkoittaa sitä, että luonnollisissa kielissä symboli jakautuu (ensimmäinen jäsennys) merkitykseen ('auto') ja muotoon (ruots. bil, eng. car jne.) ja muoto jakautuu (toinen jäsennys) vielä pienempiin itsenäisiin yksiköihin (esimerkiksi foneemit). Kaksoisjäsennys tekee luonnollisista kielistä ilmaisuvoimaisia verrattuna sellaisiin viestimisjärjestelmiin, joissa muoto koostuu vain yhdestä jakamattomasta kokonaisuudesta (esimerkiksi liikennevalojen värit).
Kaksoiselämää

Kaksoiselämää voi tarkoittaa seuraavia asioita:
Kaksoiselämää (Caught in a Cabaret), yhdysvaltalainen lyhytelokuva vuodelta 1914
Kaksoiselämää (A Double Life), yhdysvaltalainen elokuva vuodelta 1947
”Kaksoiselämää”, Juice Leskisen kappale vuodelta 1986
Kaksoiselämää, Aku Ankan taskukirja vuodelta 2009.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaksoiselämää”, voi hakea sivunnimihaulla, laajalla sivunnimihaulla tai tekstihaulla.
Soupy Sales

Soupy Sales
Soupy Sales, oikealta nimeltään Milton Supman (8. tammikuuta 1926 – 22. lokakuuta 2009) oli yhdysvaltalainen koomikko. Hän sai tähden Hollywood Walk of Famelle juuri ennen 79-vuotispäiväänsä 7. tammikuuta 2005.
Sales syntyi Pohjois-Carolinassa ja sai tunnustusta omasta pitkäaikaisesta TV-komediashow’staan. 
Slapstick-komedian isä riehaannutti Yhdysvalloissa varsinkin nuorisoa The Soupy Sales Show’ssaan, jota esitettiin New Yorkista ympäri maata.
Vuonna 2001 ilmestyneessä muistelmateoksessa Soupy Sez koomikko paljasti käyttäneensä kakuissaan yleensä partavaahtoa kermavaahdon sijaan, jotta ne eivät tuhoaisi vieraiden asusteita. Kirjassaan taiteilija myös paljasti, että televisio-ohjelmia ei käsikirjoitettu ennalta, mutta niiden sisältö oli silti ennalta mietitty. Show’n viehätys olikin Soupy Salesin mukaan siinä, että se vaikutti täysin sekavalta ja sattumavaraiselta, kirjoittaa New York Times.
Soupy Salesin ura television huipputähtenä päättyi vuonna 1965, kun hän oli ohjelmassaan kehottanut nuorisoa penkomaan vanhempiansa vaatteita ja lähettämään vaatteista löytyneet setelit hänelle. Sales itse väitti lahjoittaneensa saapuneet rahat hyväntekeväisyyteen, mutta ohjelman omistajayhtiö antoi tähdelleen potkut sen jälkeen, kun asiasta nousi kohu.
Soupy Salesin kyseessä ollen varkaustempaus vahvisti entisestään hänen kulttimainettaan nuorison keskuudessa.
Salesin pojat Hunt ja Tony ovat menestyneet musiikkialalla.
Sorradile

| Sorradile (Sorradìle) |
| --- | --- |

 Sijainti Oristanon maakunnassa
 Sorradile
 Koordinaatit: 40.105°0′0″N, 8.932°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  26,34 km²
Korkeus:  337 m
Väkiluku:  379
Aikavyöhyke:  UTC+1
 – Kesäaika:  UTC+2
Postinumero:  09080
Suuntanumero(t):    0783
Rekisterikilpi:  OR
 
 http://www.comune.sorradile.or.it 
Infobox OKVirheellinen NIMI-arvo: 
Sorradile (sardiksi Sorradìle) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 379 asukasta (vuonna 2016) ja sen pinta-ala on 26,34 neliökilometriä. Se sijaitsee 337 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Sorradile Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Kaksoisenemmistö

Kaksoisenemmistö on päätöksentekomalli, jossa vaaditaan kahta enemmistöä erillisillä perusteilla. Euroopan unionin neuvoston yhteydessä on ollut esillä kaksoisenemmistömalli, joka vaatii päätöksen taakse 55 prosenttia jäsenmaista. Tämän lisäksi jäsenmaiden enemmistön tulee edustaa 65 prosenttia Euroopan unionin kansalaisista.
Kai Nordberg

Kai Nordberg (s. 1968 Helsinki) on suomalainen elokuvatuottaja. Nordberg työskenteli Berliinissä valokuvaajana ulkomaankirjeenvaihtajana vuosina 1989–1994, minkä lisäksi hän opiskeli elokuva- ja televisiotiedettä ja tiedotusoppia Freie Universität Berlinissä. Vuodesta 1994 alkaen hän on ohjannut, käsikirjoittanut ja tuottanut lukuisia dokumenttielokuvia ja tuottanut pitkiä näytelmäelokuvia. Nordberg perusti Making Movies Oy:n vuonna 1996 ja toimii sen toimitusjohtajana pitkien näytelmäelokuvien tuottajana.
Nordberg on toiminut myös koulutusjaosto AVEK:n puheenjohtaja ja hallituksen varapuheenjohtaja.
Nordberg on ollut naimisissa näyttelijä Outi Mäenpään kanssa.
Aiheesta muualla

Kai Nordberg Internet Movie Databasessa. (englanniksi)
Kai Nordberg Elonetissä.
San Antonio

San Antonio on usean paikan nimi. Niistä moni on saanut nimensä portugalilaisen pyhimyksen Antonius Padovalaisen mukaan.  San Antonio esiintyy myös laivojen niminä.
San Antonio -nimisiä paikkakuntia > Argentiina

San Antonio (Jujuy) (Jujuyn provinssi)
San Antonio de Areco (Buenos Airesin provinssi)
San Antonio Oeste (Río Negron provinssi)
San Antonio de los Cobres (Saltan provinssi)
San Antonio (Misiones) (Misionesin provinssi)
San Antonio -nimisiä paikkakuntia > Belize

San Antonio Cayo
San Antonio -nimisiä paikkakuntia > Brasilia

Santo Antônio do Sudoeste (Paraná)
San Antonio -nimisiä paikkakuntia > Chile

San Antonio (Chile)
San Antonion provinssi, Región de Valparaíso
San Antonio -nimisiä paikkakuntia > Espanja

Sant Antoni de Portmany, Ibiza
San Antonio -nimisiä paikkakuntia > Filippiinit

San Antonio, Northern Samar
San Antonio, Nueva Ecija
San Antonio, Quezon
San Antonio, Zambales
San Antonio -nimisiä paikkakuntia > Guatemala

San Antonio Aguas Calientes (Sacatepéquez)
San Antonio Huista (Huehuetenango)
San Antonio Ilotenango (El Quiché)
San Antonio La Paz (El Progreso)
San Antonio Palopó (Sololá)
San Antonio Sacatepéquez (San Marcos)
San Antonio Suchitepéquez (Suchitepéquez)
San Antonio -nimisiä paikkakuntia > Honduras

San Antonio de Cortés (Cortés)
San Antonio -nimisiä paikkakuntia > Kuuba

San Antonio de los Baños (La Habana)
San Antonio del Sur (Guantánamon provinssi)
San Antonio -nimisiä paikkakuntia > Meksiko

San Antonio, San Luis Potosí
San Antonio Acutla, Oaxaca
San Antonio de la Cal, Oaxaca
San Antonio Huitepec, Oaxaca
San Antonio Cañada, Puebla
San Antonio (Baja California Sur)
Unión de San Antonio, Jalisco
San Antonio -nimisiä paikkakuntia > Päiväntasaajan Guinea

San Antonio de Palé, Annobón
San Antonio -nimisiä paikkakuntia > Venezuela

San Antonio (Monagas)
San Antonio del Táchira
San Antonio -nimisiä paikkakuntia > Yhdysvallat

Lake San Antonio, Kalifornia
San Antonio (Florida)
San Antonio (New Mexico)
San Antonio (Texas)
Mount San Antonio, San Gabriel Mountains
San Antonio -nimisiä laivoja

San Antonio -luokka, Yhdysvaltalain laivaston maihinnousualusluokka
USS San Antonio (LPD-17), San Antonio -luokan maihinnousualus
San Antonio (1725), Espanjan laivaston San Luis -luokan linjalaiva
San Antonio (1761), Espanjan laivaston San Genaro -luokan linjalaiva
San Antonio (1785), Espanjan laivaston San Ilfefonso -luokan linjalaiva
Sojuz MS-14

Sojuz MS-14 (ven. Союз МC-14) oli Venäjän avaruusjärjestön miehittämätön avaruuslento ISS-avaruusasemalle. Alus laukaistiin Soyuz 2.1a -kantoraketilla 22. elokuuta 2019 Baikonurin kosmodromilta Kazakstanista mukanaan humanoidirobotti Fjodor (ven. Фёдор) ja rahtia asemalle. Sojuz MS-14 oli miehittämätön testilento uusien lennonhallinta- ja navigointijärjestelmien sekä uuden lennonkeskeytysjärjestelmän ohjelmiston testaamisen vuoksi.
Jesperi Kotkaniemi

| Jesperi Kotkaniemi |
| --- | --- |

Henkilötiedot
Syntynyt: 6. heinäkuuta 2000 (ikä 24) Pori, Suomi
Kansalaisuus:   Suomi
Jääkiekkoilija
Lempinimi:  Jepu, KK, Killer
Pelipaikka:  keskushyökkääjä
Maila:  vasen
Pituus:  188 cm
Paino:  91 kg
Seura
Seura:  Carolina Hurricanes
Sarja:  NHL
Pelinumero:  82
Pelaajaura
Pääsarjaura:  2017–
Aik. seurat:  Ässät (SML)   Montreal Canadiens (NHL)
NHL-varaus:  3. varaus, 2018 Montreal Canadiens
Jesperi Kotkaniemi (s. 6. heinäkuuta 2000 Pori) on suomalainen jääkiekkoilija, joka edustaa NHL-seura Carolina Hurricanesia. Montreal Canadiens varasi hänet koko NHL:n varaustilaisuuden kolmantena pelaajana kesällä 2018. Kotkaniemi on pelipaikaltaan keskushyökkääjä, mutta hän osaa pelata myös laidassa. Kotkaniemestä tuli kauden 2018–2019 avauskierroksella 3. lokakuuta 2018 kaikkien aikojen ensimmäinen 2000-luvulla syntynyt pelaaja NHL:ssä ja yhdessä Pohjois-Amerikan niin sanotussa neljässä suuressa huippuammattilaisurheiluliigassa (NBA, NFL, NHL ja MLB). Häntä on pidetty yleisesti yhtenä ikäluokkansa lupaavimmista pelaajista. Muun muassa Satakunnan Kansan elokuussa 2017 julkaistun kolumnin mukaan Kotkaniemi on lupaavin suomalainen keskushyökkääjä sitten Aleksander Barkovin. Kotkaniemi on NHL:n pudotuspelien maalintekijöistä alle 21-vuotiaissa kaikkien aikojen 9. paras.
Ura > Seuraura > Juniorivuodet ja tulokaskausi SM-liigassa

Kotkaniemi on Porin Ässien kasvatti. Hän oli kaudella 2014–2015 C-nuorten SM-sarjassa joukkueensa paras pistemies ja maalintekijä tehopistein 21+12=33. Kaudesta 2015–2016 Kotkaniemi pelasi valtaosan vain 15-vuotiaana seuran A-nuorissa. Hän pelasi osan kaudestaan myös Ässien sekä B- että C-nuorissa. Alkukauden 2016–2017 Kotkaniemi kärsi loukkaantumisista, ja hän pelasi A-nuorten SM-liigan runkosarjassa vain 17 ottelua, mutta teki niissä suhteellisen hyvät tehopisteet 9+6=15. Pudotuspeleissä Kotkaniemi teki seitsemässä ottelussa tehopisteet 4+1=5. Hän saavutti joukkueineen kauden päätteeksi A-nuorten SM-hopeaa.
Kesäkuussa 2017 Kotkaniemi teki Ässien kanssa kolmivuotisen SM-liigasopimuksen. Hän pelasi ensimmäisen pääsarjaottelunsa vain 17-vuotiaana kauden 2017–2018 avauskierroksella Tampereen Ilvestä vastaan. Kotkaniemestä tuli SM-liigan ensimmäinen 2000-luvulla syntynyt hyökkääjä ja kaikkiaan neljäs pelaaja. Hänet merkittiin Ässien kakkosketjun vasempaan laitaan Antoine Laganièren ja Simon Suorannan viereen. Kotkaniemi sai ottelussa jääaikaa 13.07 minuuttia. Hän teki ottelussa myös liigauransa avausmaalin, joka jäi Ässien 6–2-voittoon päättyneen ottelun ratkaisumaaliksi. Kotkaniemestä tuli SM-liigan ensimmäinen 2000-luvulla syntynyt maalintekijä. Hän sai myös syöttöpisteen Antoine Laganièren tekemään maaliin. Tapio Sammalkangas valitsi Kotkaniemen ottelun Alumnien tähtien kolmostähdeksi.
»Onhan hän täysin poikkeuksellinen pelaaja. Hänellä on kykyjä tehdä pelissä sellaisia pieniä oivalluksia, joihin muut eivät ehkä kykene. (Jyrki Aho)»
Kaikkiaan Kotkaniemi saavutti tulokaskautensa aikana 57 runkosarjaottelussa tehopisteet 10+19=29 ja seitsemässä pudotuspeliottelussa yhden syöttöpisteen. Hän oli runkosarjassa Ässien toiseksi paras syöttäjä ja kolmanneksi paras pistemies. Kotkaniemi oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta palkinnon vei lopulta TPS:n Petrus Palmu.